ତୃତୀୟ କୃଷି ବିଧେୟକକୁ ରାଜ୍ୟ ସଭାରେ ମଞ୍ଜୁରୀ
ନୂଆଦିଲ୍ଲୀ, ୨୨।୯: ନିଲମ୍ବିତ ଏମ୍ପିଙ୍କୁ ବିରୋଧୀ ଦଳ ସଦସ୍ୟ ମଙ୍ଗଳବାର ଗୃହତ୍ୟାଗ କରିବା ପରେ ତୃତୀୟ କୃଷି ବିଧେୟକକୁ ଧ୍ୱନି ମତରେ ମଞ୍ଜୁରୀ ମିଳିଛି। ଶାସକ ଦଳ ଏଭଳି ସୁଯୋଗକୁ ହାତଛଡ଼ା ନ କରି ଗୃହରେ ଉପସ୍ଥିତ ଥିବା ସଦସ୍ୟଙ୍କ ଦ୍ୱାରା ଆବଶ୍ୟକ ବସ୍ତୁ ବିଧେୟକ-୨୦୨୦କୁ ଅନୁମୋଦନ କରାଇ ନେଇଛି। ସେପ୍ଟେମ୍ବର ୧୫ରେ ଏହାକୁ ଲୋକ ସଭାର ମଞ୍ଜୁରୀ ମିଳି ସାରିଥିଲା। ଏହା ପୂର୍ବରୁ ୨ଟି କୃଷି ବିଧେୟକକୁ ସେପ୍ଟେମ୍ବର ୨୦ରେ ରାଜ୍ୟ ସଭାର ଅନୁମୋଦନ ମିଳି ସାରିଥିଲା।